
[bookmark: _Hlk200609223]PËR DEKLARIMIN “PASURI KULTURORE E PALUAJTSHME” TË PARKUT ARKEOLOGJIK ORIKUM, MIRATIMIN E ZONIFIKIMIT DHE TË PLANIT PËR RUAJTJEN, MBROJTJEN DHE ADMINISTRIMIN E TIJ DHE PËR NJË NDRYSHIM NË VENDIMIN NR. 396, DATË 31.3.2005, TË KËSHILLIT TË MINISTRAVE

[bookmark: _Hlk205224193]Në mbështetje të pikës 5, të nenit 100, të Kushtetutës, të shkronjave “a” dhe “ç”, të pikës 3, të nenit 9, dhe të pikës 3, të nenit 62, të ligjit nr. 27/2018, “Për trashëgiminë kulturore dhe muzetë”, të ndryshuar, me propozimin e ministrit të Turizmit, Kulturës dhe Sportit, Këshilli i Ministrave

VENDOSI:

1. Deklarimin “Pasuri kulturore e paluajtshme” të Parkut Arkeologjik Orikum, sipas hartës së zonifikimit dhe koordinatave në Kornizën Referuese Gjeodezike Shqiptare (KRGJSH), që i bashkëlidhen këtij vendimi.
2. Miratimin e planit për ruajtjen, mbrojtjen dhe administrimin e Parkut Arkeologjik Orikum, sipas tekstit që i bashkëlidhet këtij vendimi dhe është pjesë përbërëse e tij.
3. Ngarkohet Autoriteti Shtetëror për Informacionin Gjeohapësinor të publikojë hartën e Parkut Arkeologjik Orikum në Gjeoportalin Kombëtar.
4. Ngarkohet Agjencia Shtetërore e Kadastrës për regjistrimin e këtij vendimi, në përputhje me ligjin nr. 111/2018, “Për kadastrën”, të ndryshuar, dhe aktet nënligjore në zbatim të tij.
5. Kudo në vendimin nr. 396, datë 31.3.2005, të Këshillit të Ministrave, “Për miratimin e kufijve dhe të rregullores së administrimit të parqeve arkeologjike të Shkodrës, Lezhës, Apolonisë, Bylisit, Amantias, Orikumit, Antigonesë, Finiqit dhe Butrintit”, të ndryshuar, dhe në rregulloren që i bashkëlidhet këtij vendimi, fjala “Orikum/Orikumit” dhe harta që i përket Parkut Arkeologjik Orikum, hiqen.
6. Ngarkohen Ministria e Turizmit, Kulturës dhe Sportit, Ministria e Infrastrukturës dhe Energjisë, Bashkia Vlorë, Agjencia Shtetërore e Kadastrës, Autoriteti Shtetëror për Informacionin Gjeohapësinor, institucionet dhe organet e tjera të trashëgimisë kulturore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Albana Koçiu


PLANI PËR RUAJTJEN, MBROJTJEN DHE ADMINISTRIMIN 
E PARKUT ARKEOLOGJIK ORIKUM

KREU I
TË PËRGJITHSHME

1. Qëllimi i këtij plani është të përcaktojë rregullat, procedurat, autoritetet shtetërore përgjegjëse për ruajtjen, mbrojtjen dhe administrimin Parkut Arkeologjik Orikum, mbështetur në legjislacionin në fuqi për trashëgiminë kulturore.
2. Objektivat kryesorë të këtij plani janë:
a) ruajtja, mbrojtja e vlerave të trashëgimisë kulturore, arkeologjike dhe peizazhit të Parkut Arkeologjik Orikum; 
b) administrimi i Parkut Arkeologjik Orikum;
c) mënyrat e bashkëpunimit të institucioneve, të ngarkuara për ruajtjen, mbrojtjen, miradministrimin e vlerave të trashëgimisë kulturore të Parkut Arkeologjik Orikum me njësitë e vetëqeverisjes vendore.
3. Hapësira territoriale në mbrojtje përfshin: 
a) zonën A – qytetin antik të Orikumit, i cili, për nga vlerat kulturore dhe historike që mbart, përbën një nga qendrat më të mëdha ilire të antikitetit dhe një nga sitet arkeologjike më të rëndësishme në Shqipëri. Qyteti ndodhet në territorin e Orikumit, Njësia Administrative Orikum, Bashkia Vlorë;
b) zonën B – hapësirën me potencial arkeologjik rreth qytetit të Orikumit antik, e cila në brendësi të saj ka Nekropolin Antik, hapësirën me gjetje arkeologjike nënujore në zonën e lagunës, si dhe Kishën e Marmiroit. Kjo zonë ndodhet në territorin e Orikumit, Bashkia Vlorë.

KREU II
RUAJTJA DHE MBROJTJA E PASURISË KULTURORE

SEKSIONI 1
NDËRHYRJET E LEJUARA NË PARKUN ARKEOLOGJIK ORIKUMIT, ZONA A -QYTETI ANTIK I ORIKUMIT

Në zonën A - qyteti antik i Orikumit, pjesë e Parkut Arkeologjik Orikum, lejohen, vetëm këto veprimtari, si më poshtë vijon:
1. Mirëmbajtja, konservimi dhe restaurimi i strukturave arkeologjike në park kryhet sipas procedurave të mëposhtme: 
a) Projektet për mirëmbajtjen, konservimin, restaurimin e strukturave arkeologjike në Parkun Arkeologjik Orikum hartohen nga Instituti Kombëtar i Trashëgimisë Kulturore (në vijim “IKTK”), në bashkëpunim me Drejtorinë Rajonale të Trashëgimisë Kulturore (në vijim “DRTK”) Vlorë, ose/dhe nga persona fizikë apo juridikë të licencuar “Për projektim të veprimtarive ndërhyrëse në pasuritë kulturore materiale” dhe miratohen në Këshilli Kombëtar i Trashëgimisë Kulturore Materiale (në vijim “KKTKM”); 
b) Zbatimi i punimeve të mirëmbajtjes dhe i konservimit kryhen nga DRTK-ja Vlorë, ose/dhe subjekte të licencuara për zbatim të veprimtarive ndërhyrëse në pasuritë kulturore materiale; 
c) Mbikëqyrja e punimeve dhe kolaudimi kryhen nga institucionet shtetërore të specializuara ose subjekte të licencuara, sipas legjislacionit në fuqi për trashëgiminë kulturore.
2. Rikonstruksioni i rrugëve ekzistuese dhe i rrjeteve inxhinierike në park kryhet mbi bazën e projekteve të shqyrtuara dhe të miratuara nga KKTKM-ja dhe më pas procedura e miratimit ndjek dispozitat e ligjit për planifikimin dhe zhvillimin e territorit. Projektet për rikonstruksionin e rrugëve ekzistuese dhe për të gjitha punimet në rrjetin inxhinierik brenda parkut hartohen nga persona fizikë ose juridikë të licencuar, sipas legjislacionit në fuqi për planifikimin dhe zhvillimin e territorit, duke mos cenuar pasuritë kulturore të nëntokës. Zbatimi i punimeve, mbikëqyrja dhe kolaudimi kryhen në përputhje me ligjin për planifikimin dhe zhvillimin e territorit.
3. Rikonstruksioni, rindërtimi ose ritrajtimi i godinave ekzistuese, kryhen mbi bazën e projekteve të miratuara nga KKTKM-ja, sipas këtyre rregullave:
a) Projektet për rikonstruksionin, rindërtimin dhe ritrajtimin e godinave ekzistuese, brenda parkut, hartohen dhe realizohen pa ndryshim të gjurmës, volumi i përgjithshëm i të cilave nuk cenon pasuritë kulturore të nëntokës;
b) Mbikëqyrja e punimeve realizohet nga specialistët e Parkut Arkeologjik Orikum, sipas legjislacionit në fuqi për trashëgiminë kulturore.

4. Vendosja e konstruksioneve të lehta dhe të përkohshme (me strukturë druri, xhami, plastike ose metali), për nevoja funksionale të parkut, si: informimi publik, shërbimet ndihmëse etj., kryhen sipas këtyre rregullave:
a) Projektet hartohen nga DRTK-ja Vlorë, IKTK-ja dhe/ose nga persona fizikë apo juridikë, të licencuar për projektim të veprimtarive ndërhyrëse në pasuritë kulturore materiale dhe miratohen nga KKTKM-ja. Vendosja e konstruksioneve duhet të plotësojë këto kritere:
i. lartësi maksimale: 1 kat;
ii. të jenë të çmontueshme;
iii. nuk duhet të dëmtojnë nëntokën, peizazhin dhe duhet të respektojnë kërkesat e sigurisë e të aksesueshmërisë.
b) Zbatimi i punimeve kryhet nga subjekte të licencuara për zbatim të veprimtarive ndërhyrëse në pasuritë kulturore materiale;
c) Mbikëqyrja e punimeve dhe kolaudimi kryhen sipas legjislacionit në fuqi për trashëgiminë kulturore.
5. Kryerja e testimeve arkeologjike, që nuk cenojnë shtresat arkeologjike, të tilla, si sondazhe, hulumtime parandaluese ose të shpëtimit, sipas vendimeve të KKTKM-së, në funksion të ndërhyrjeve të parashikuara në pikat 2 dhe 3, të këtij seksioni, sipas këtyre rregullave:
a) Fillimi i punimeve bëhet pas lidhjes së aktmarrëveshjes ndërmjet IKTK-së, zhvilluesit dhe subjektit të licencuar për veprimtari arkeologjike;
b) Zbatimi i punimeve, monitorimi dhe mbikëqyrja arkeologjike kryhen nga institucionet shtetërore të specializuara dhe/ose subjektet e licencuara për veprimtari arkeologjike.
6. Zbatimi i projekteve kërkimore-shkencore kryhet mbi bazën e projekteve të shqyrtuara dhe të miratuara nga KKTKM-ja, pasi ato janë miratuar fillimisht nga organet teknike, këshillat shkencorë, bordet ose departamentet përgjegjëse të institucioneve të specializuara, që kryejnë kërkime arkeologjike, si dhe me dhënien e opinionit të DRTK-së Vlorë, lidhur me periudhën e kryerjes së kësaj veprimtarie.
Projektet kërkimore-shkencore realizohen nga institucionet shtetërore të specializuara dhe/ose subjektet e licencuara për veprimtari arkeologjike, të cilat janë përgjegjëse, për:
a) marrjen e lejeve përkatëse, në përputhje me ligjin nr. 27/2018, “Për trashëgiminë kulturore dhe muzetë, të ndryshuar, dhe të vendimit nr. 220, datë 7.4.2021, të Këshillit të Ministrave, “Për përcaktimin e procedurave për hulumtimet arkeologjike, të kushteve të posaçme të lëshimit të lejes, dokumenteve shoqëruese, si dhe procedurave për shqyrtimin ose anulimin e lejes për kryerjen e hulumtimeve arkeologjike”;
b) kryerjen e hulumtimeve arkeologjike, në përputhje me vendimin e KKTKM-së, sipas llojit të lejes së dhënë;
c) zbatimin e të gjitha masave të sigurisë për ruajtjen e mbrojtjen e pasurisë kulturore, personave dhe mjedisit.
7. DRTK-ja Vlorë ndjek në mënyrë të vazhdueshme procesin e të gjitha ndërhyrjeve, nga faza e hartimit, miratimit të projektit, deri në zbatimin, mbikëqyrjen dhe kolaudimin e punimeve.
8. DRTK-ja Vlorë ndjek procedurat për marrjen e të gjitha lejeve dhe miratimeve të nevojshme për ndërhyrjet ruajtëse e mbrojtëse, përfshirë ato që lidhen me ndikimin në mjedis dhe natyrë.
9. Për të gjitha ndërhyrjet në parkun arkeologjik, gjatë fazës së zbatimit, realizohet monitorim arkeologjik dhe mbikëqyrje arkeologjike nga DRTK-ja Vlorë dhe/ose institucionet shtetërore të specializuara.
10. Ndërhyrjet në Parkun Arkeologjik Orikum kryhen në përputhje me ligjin nr. 27/2018, “Për trashëgiminë kulturore dhe muzetë”, të ndryshuar, dhe me vendimin nr. 220, datë 7.4.2021, të Këshillit të Ministrave, “Për përcaktimin e procedurave për hulumtimet arkeologjike, të kushteve të posaçme të lëshimit të lejes, dokumenteve shoqëruese, si dhe procedurave për shqyrtimin ose anulimin e lejes për kryerjen e hulumtimeve arkeologjike”, dhe legjislacionit në fuqi për zonat e mbrojtura.
11. Aplikimi për lejet për ndërhyrjet kryhet nëpërmjet portalit unik qeveritar “e-Albania”. 

SEKSIONI 2
NDËRHYRJET E LEJUARA NË PARKUN ARKEOLOGJIK ORIKUMIT, ZONA B – HAPËSIRA ME POTENCIAL ARKEOLOGJIK RRETH QYTETIT TË ORIKUMIT

1. Në zonën B – hapësira me potencial arkeologjik rreth qytetit të Orikumit, pjesë e Parkut Arkeologjik Orikum, krahas ndërhyrjeve të lejuara në zonën A, lejohen edhe ndërtimet e reja, në përputhje me PPV-në (planet e përgjithshme vendore) në fuqi, si dhe legjislacionin sektorial të zbatueshëm për zonën, pas miratimit nga KKTKM-ja.
2. Projektet për ndërtimet e reja shqyrtohen dhe miratohen nga KKTKM-ja dhe vijojnë procedurën, sipas ligjit të planifikimit dhe zhvillimit të territorit.
3. Për çdo projekt të ri, të propozuar në zonën B, hartohet paraprakisht një raport vlerësimi arkeologjik, i hartuar nga institucione të specializuara dhe/ose nga subjekte të licencuara, i cili është pjesë e dokumentacionit për shqyrtim dhe vendimmarrje pranë KKTKM-së.
4. Ndërtimet e reja lejohen vetëm pas kryerjes së formave të testimit, të përcaktuara nga KKTKM -ja, në varësi të potencialit arkeologjik që përfaqëson zona. 
5. Gërmimi arkeologjik kryhet sipas përcaktimeve të KKTKM-së, pas lidhjes së aktmarrëveshjeve përkatëse, ku në çdo rast, njëra nga palët nënshkruese është IKTK-ja.
6. Ndërhyrjet e lejuara në zonën B – hapësira me potencial arkeologjik rreth qytetit të Orikumit, pjesë e Parkut Arkeologjik Orikum, që prekin elemente të mjedisit, peizazhit, trashëgimisë natyrore, si dhe çdo element tjetër, në funksion të zonës së mbrojtur, krahas procedurës së përcaktuar në këtë seksion, marrin edhe mendimin e Agjencisë Kombëtare të Zonave të Mbrojtura. 

SEKSIONI 3
NDËRHYRJE TË TJERA NË PARKUN ARKEOLOGJIK

1. Ndërhyrje të paautorizuara në parkun arkeologjik konsiderohen të gjitha ndërhyrjet mbi pasuritë kulturore të paluajtshme ose të luajtshme, të kryera pa miratimin paraprak të KKTKM-së. Në rast konstatimi ndërhyrjesh të paautorizuara brenda parkut, DRTK-ja Vlorë, ka detyrimin:
a) të ndërpresë menjëherë veprimtarinë e subjektit me aktin e konstatimit;
b) të njoftojë IKTK-në, institucionin kompetent për inspektim të mbrojtjes së territorit të njësisë vendore, si dhe strukturën përkatëse në ministrinë përgjegjëse për trashëgiminë kulturore.
2. Gjetjet rastësore brenda territorit të parkut mund të evidentohen kryesisht gjatë zbatimit të punimeve të miratuara për rikonstruksion, rindërtim ose ritrajtim të godinave ekzistuese, në pronësi private ose jo, gjatë rikonstruksionit të rrugëve dhe rrjeteve inxhinierike, si edhe gjatë punimit të tokës apo veprimtarive të tjera të banorëve. Klasifikohen si gjetje rastësore të luajtshme dhe të paluajtshme, në kontekstet e tyre arkeologjike dhe strukturat arkitektonike, sipas parashikimeve të nenit 144, të ligjit nr. 27/2018, “Për trashëgiminë kulturore dhe muzetë”, të ndryshuar. Në rast zbulimi të gjetjeve rastësore, ndiqen rregullat e mëposhtme: 
a) Në rast zbulimi të gjetjeve rastësore, gjatë zbatimit të punimeve të miratuara në park, punimet pezullohen menjëherë, në përputhje me procedurën e përcaktuar në nenin 145, të ligjit nr. 27/2018, “Për trashëgiminë kulturore dhe muzetë”, të ndryshuar;
b) Në rast zbulimi të gjetjeve rastësore, gjatë punimit të tokës ose gjatë veprimtarive të tjera të banorëve, punimet pezullohen menjëherë, në përputhje me procedurën e përcaktuar në nenin 146, të ligjit nr. 27/2018, “Për trashëgiminë kulturore dhe muzetë”, të ndryshuar.
Në varësi të vlerave që mbartin gjetjet rastësore arkeologjike, KKTKM-ja përcakton procedurat dhe hulumtimet e nevojshme arkeologjike për ruajtjen dhe mbrojtjen e tyre.
3. Vendosja e tabelave prezantuese dhe e paneleve shpjeguese në territorin e parkut pranë monumenteve të veçanta, në rrënoja apo hapësira me potencial arkeologjik kryhet pas shqyrtimit e miratimit nga KKTKM-ja. Tabelat prezantuese dhe panelet shpjeguese nuk duhet të dëmtojnë apo të konkurrojnë pamjen, peizazhin dhe integritetin e monumentet, dëshmitë dhe gjetjet arkeologjike. Vendosja e tabelave prezantuese dhe e sinjalistikës rrugore/turistike, në afërsi të Parkut Arkeologjik, që ofrojnë informacion për parkun dhe vlerat kulturore të tij, kryhet nën mbikëqyrjen e DRTK-së Vlorë, pas njoftimit zyrtar të njësisë së qeverisjes vendore.

KREU III
RUAJTJA FIZIKE E PASURISË KULTURORE

1. DRTK-ja Vlorë garanton sigurinë dhe ruajtjen fizike të pasurisë kulturore, përfshirë mbrojtjen nga rreziku i zjarrit.
2. DRTK-ja Vlorë monitoron dhe kontrollon vazhdimisht faktorët e riskut, që mund të cenojnë sigurinë dhe integritetin fizik të pasurisë kulturore.
3. Për parandalimin dhe shuarjen e zjarrit, DRTK-ja Vlorë merr masa, për:
a) pajisjen dhe mirëmbajtjen e mjeteve dhe të sistemeve të zbulimit, sinjalizimit dhe shuarjes së zjarrit;
b) zbatimin e procedurave të emergjencës, sipas legjislacionit në fuqi.
4. Në rast se zjarri nuk vihet nën kontroll nga DRTK-ja Vlorë, pavarësisht masave të marra, ndërhyn autoriteti kompetent për mbrojtjen nga zjarri dhe shpëtimin, i cili merr masat e nevojshme për shuarjen e tij.
5. Për sigurimin fizik të pasurisë kulturore, DRTK-ja Vlorë angazhon subjekte të licencuara, në përputhje me legjislacionin në fuqi dhe me kriteret e mbrojtjes së pasurive kulturore.

KREU IV
INVENTARI DHE KARTELAT E PASURISË KULTURORE
 
1. DRTK-ja Vlorë mban dhe përditëson periodikisht inventarin dhe kartelën e pasurisë kulturore, në përputhje me formatin dhe të dhënat e miratuara nga Instituti Kombëtar i Trashëgimisë Kulturore dhe Instituti Kombëtar i Regjistrimit të Trashëgimisë Kulturore (në vijim “IKRTK”).
2. Çdo ndërhyrje e kryer në pasuritë kulturore, pas miratimit nga KKTKM-ja ose ministri, sipas rastit të ndërhyrjes, si dhe çdo rast qarkullimi i pasurive të luajtshme pasqyrohet në inventar dhe në kartelën përkatëse. 
3. DRTK-ja Vlorë, në mënyrë sistematike ose sipas nevojës, kryen verifikimin e gjendjes së konservimit të pasurive kulturore, duke kërkuar asistencë nga IKTK-ja, kur është e nevojshme.
4. DRTK-ja Vlorë mban kontakt dhe bashkëpunon vazhdimisht me IKRTK-në dhe IKTK-në për çështjet që lidhen me inventarin dhe kartelat e pasurive kulturore.

KREU V
RAPORTIMI DHE MONITORIMI

1. Deri në datën 15 janar të çdo viti, DRTK-ja Vlorë dorëzon pranë ministrisë përgjegjëse për trashëgiminë kulturore raportin vjetor për administrimin e pasurisë kulturore gjatë vitit kalendarik paraardhës. Raporti përmban:
a) gjendjen e konservimit të pasurisë kulturore gjatë periudhës së monitorimit;
b) nivelin e realizimit të planeve vjetore të veprimtarive kulturore të miratuara;
c) të dhëna për numrin e vizitorëve;
ç) listën e shërbimeve të ofruara për publikun;
d) numrin e punonjësve, sipas funksioneve dhe planin e tyre të trajnimit;
dh) listën e kontraktorëve të angazhuar për ruajtjen dhe mbrojtjen e pasurisë kulturore, të shoqëruar me kopjet përkatëse të kontratave;
e) raportimin mbi të ardhurat totale vjetore, të gjeneruara nga DRTK-ja Vlorë;
ë) shkallën e realizimit të objektivave, të përcaktuar në planin e menaxhimit.
2. Ministria përgjegjëse për trashëgiminë kulturore, mbi bazën e raportimit vjetor, vlerëson dhe monitoron administrimin e pasurisë kulturore nga DRTK-ja Vlorë dhe, sipas rastit, ushtron kontroll në vend për verifikimin e gjendjes së konservimit dhe përmbushjes së detyrimeve, në prani të përfaqësuesit të autorizuar të DRTK-së Vlorë.

KREU VI
DISPOZITA TË FUNDIT

Çështjet që nuk parashikohen në këtë plan, sipas kompetencave, rregullohen nga ministria përgjegjëse për trashëgiminë kulturore, nëpërmjet DRTK-së Vlorë dhe institucioneve të specializuara, në zbatim të dispozitave të legjislacionit në fuqi për trashëgiminë kulturore.

	Zona A – Qyteti Antik i Orikut

	x
	y

	451692.2678
	4465336.567

	451708.9677
	4465070.76

	451682.5262
	4465017.181

	451672.0887
	4464981.694

	451613.2911
	4464905.849

	451541.6206
	4464883.582

	451448.3794
	4464884.974

	451325.2175
	4464929.159

	451251.4595
	4465032.838

	451213.8846
	4465114.25

	451197.8806
	4465306.299

	451476.9084
	4465309.778

	451692.2678
	4465336.567



	Koordinata – Zona B – Zona me potencial Arkeologjik Orikum

	x
	y

	453378.9599
	4465780.855

	454317.1127
	4465124.165

	453525.606
	4463897.243

	453232.4876
	4463707.629

	452989.6429
	4463666.749

	452927.3661
	4463576.987

	452826.4708
	4463492.444

	452730.0983
	4463504.273

	452651.4695
	4463616.302

	452343.5647
	4463665.01

	452159.8656
	4463673.708

	452031.137
	4463729.374

	451906.2355
	4463833.401

	451719.0573
	4464050.5

	451619.2057
	4464183.055

	451392.713
	4464206.365

	451217.0159
	4464282.559

	451099.4206
	4464379.975

	451052.1042
	4464478.783

	451034.0126
	4464612.382

	450952.2525
	4464786.34

	450797.7783
	4464848.964

	450766.4659
	4464964.472

	450770.6409
	4465117.903

	450809.6074
	4465168.698

	450945.9901
	4465240.369

	451020.4439
	4465275.16

	451054.5396
	4465303.689

	451476.2126
	4465312.039

	452579.799
	4465498.87

	453108.6299
	4465672.827

	453378.9599
	4465780.855

